Anis

Anis (Pimpinella anisum) jo gójeńska rostlina a wěrcowe zelko ze swójźby wokołkojtych rostlinow.


 Etymologija 
Mě póchada wót grichiskego słowa ανηθον za dylu, z kótarymž bu anis zaměnjowany.

 Synonymy 

 Apium anisum Crantz
 Sison anisum Sprengel
 Tragium anisum Link
 Carum anisum Baillon
 Selinum anisum E. H. L. Krause
 Anisum vulgare Gärtner
 Anisum officinarum Mönch
 P. anisum cultum Alef.

 Wopis 
Anis jo jadnolětna rostlina a dośěgnjo wusokosć wót něźi 25 až do 60 cm.

Kijašk jo rowny a lažko kósmaty.

 Łopjena 
Spódne łopjena su wutšobojśe kulojte, na kšomje nutś rězane a dośěgnu dłujkosć wót 2 až do 5 cm. Kijaškowe łopjena su tśilicbne až do pjerkowje źělone. 

 Kwiśonki 
Małe běłe kwiśonki z pśeměrom wót 3 mm su w bźezwobalkowych, nejcesćej dwanasćopruhojće gromaźe stajonych wokołkach (tak mjenjowana dwójna wokołka) rědowane a kwiśu wót julija až septembra. 

 Płody 
Płody, kótarež w awgusće/septembrje se mógu žněś, dośěgnu dłujkosć wót 3 až 5 mm, su owalne a maju šere kósmy.

 Wužywanje 
W kucharskich kumštach bu semjenja rostliny wužywane. Anis pólěpšujo głownje słodke pjacywa, placki, likery (anisowy paleńc) a sirup.

 Nožki 

 Eksterne wótkaze 

 G. Madaus: Lehrbuch der biologischen Heilmittel 
 crescent bloom 
 Plants for a Future 
 Heilpflanzen-Lexikon 
 Gewürzseiten  
 Kräuterbuch von Jacobus Theodorus Tabernaemontanus (1625)  
 wuerzkraut.de 

Kategorija:Wokołkojte rostliny
Kategorija:Gójeńska rostlina
Kategorija:Wěrcowe zelka
Kategorija:Wěrca